નવી દિલ્હીઃ રોજગાર મામલે સતત વિપક્ષો દ્વારા ઘેરાઈ રહેલી સરકાર હવે વડાપ્રધાન રોજગાર યોજનાનો સહારો લેવા જઈ રહી છે. સરકાર આ યોજનાનું બજેટ વધારવાની તૈયારી કરી રહી છે. સામાન્ય બજેટ 2017-18માં આ યોજના પર 1024 કરોડ રૂપિયા ખર્ચની જોગવાઈ છે, પરંતુ સરકાર હવે આને વધારીને 1224 કરોડ રૂપિયા કરવા જઈ રહી છે. થોડા સમય પહેલા થયેલી મિનિસ્ટ્રી ઓફ માઈક્રો, સ્મોલ એન્ડ મીડિયમ એંટરપ્રાઈઝીઝ અને ડિપાર્ટમેંટ ઓફ એક્સપેંડિચર વચ્ચે થયેલી બેઠકમાં આ વિશે સહમતી સધાઈ હતી.